Det andre Wedel-ministeriet

Det andre Wedel-ministeriet er en vanlig betegnelse på den norske regjeringa i perioden fra 1836 til 1840 eller 1844. Det har sitt navn etter grev Johan Caspar Herman Wedel Jarlsberg, som blei utnevnt til stattholder 19. september 1836. 

Fram til parlamentarismen blei innført i 1884, var det kongen som på egen hånd utnevnte statsrådene. Disse stillingene var da lite politiske – og mer å regne som avansementsmuligheter for embetsmenn. Det var derfor ingen faste regjeringsskifter slik vi har i dag, men derimot hyppige skifter av departementssjefer. Dette blei forsterka av ordninga med ei statsrådsavdeling i Stockholm. Denne bestod av en statsminister og to statsråder. Disse to skulle skiftes ut årlig, og det ble dermed ofte flyttinger mellom Christiania og Stockholm og mellom departementene.

Ettersom både kongen og statsministeren stort sett var plassert i Stockholm, var det visekongen eller stattholderen som leda statsrådet i Christiania. Om ingen av disse posisjonene var besatt (eller vedkommende var fraværende), var det eldste statsråd som var regjeringas formann. Denne hadde den uoffisielle tittelen førstestatsråd.

Wedel Jarlsberg døde 27. august 1840. Regjeringa etter dette betegnes – i kilde 1, se nedafor – som Løvenskiold/Vogt-ministeriet (oppkalt etter stattholder Severin Løvenskiold og førstestatsråd Jørgen Herman Vogt). Kilde 2 regner imidlertid at det andre Wedel-ministeriet fortsatte fram til 8. mars 1844, da kong Karl Johan døde og Oscar I overtok.

 Departementsinndeling 

Regjeringsavdelinga i Christiania bestod i denne perioden av følgende departement:
 Departementet for kirke- og undervisningsvesenet (Kirkedepartementet)
 Departementet for justis- og politivesenet (Justisdepartementet)
 Departementet for finans-, handels- og tollvesenet (Finansdepartementet)
 Departementet for landmilitæretaten (Armédepartementet)
 Departementet for sjømilitæretaten (Marinedepartementet)
 Revisjonsdepartementet 

 Medlemmer av det andre Wedel-ministeriet 

 Visekonger og stattholdere 

Embetet som visekonge var ikke besatt i denne perioden.

Følgende var stattholdere:
 Johan Caspar Herman Wedel Jarlsberg, fra 19. september 1836 til hans død 27. august 1840 (permittert 21. august)
 Severin Løvenskiold, fra 27. februar 1841 (tiltrådte i mai)

 Statsministre og statsråder 

I nedenstående tabell betyr «Stockholm» statsråd ved statsrådsavdelinga i Stockholm. (+) indikerer at vedkommende leda to departement. «Forrige» betyr at han hadde samme posisjon mot slutten av det første Wedel-ministeriet. «Neste» betyr at vedkommende fortsatte i samme posisjon i Løvenskiold/Vogt-ministeriet. Tabellen gjelder for perioden 1836 til 1844.

NavnDepartementFraTilMerknadStatsministre (i Stockholm)Severin Løvenskioldstatsministerforrige27.02.1841Utnevnt til stattholder fra denne datoFrederik Gottschalk Heltzen Duestatsminister27.02.1841nesteStatsråderJonas CollettFinansdepartementetforrige10.11.1836Førstestatsråd; bestyrte departementet fram til 17.12.1836Christian Adolph DiriksKirkedepartementetforrige10.11.1836Peter MotzfeldtRevisjonsdepartementetforrige27.05.1837Avskjed denne datoThomas FastingStockholmforrigedes 1836Marinedepartementetnov 183617.10.1839Avskjed denne datoNicolai Johan Lohmann KrogArmédepartementetforrige25.10.1837Førstestatsråd fra 17.12.1836Marinedepartementetforrigedes 1836(+)Revisjonsdepartementet27.05.1837mars 1838(+)Stockholmmai 1838mai 1839Revisjonsdepartementetmai 1839sep 1841Stockholmsep 1841sep 1842Revisjonsdepartementetsep 1842nestePoul Christian HolstStockholmforrigejuni 1837Kirkedepartementetjuni 1837sep 1839Justisdepartementetaug 183721.01.1838(+)Stockholmsep 1839okt 1840Kirkedepartementet10.10.1840sep 1843Stockholmsep 1843nesteJørgen Herman VogtFinansdepartementet17.12.1836nesteVar permittert på slutten av forrige periode; tilbake i tjeneste fra 10.11.1836Valentin Christian Wilhelm SibbernJustisdepartementetforrigejuni 1837Stockholmjuli 1837juli 1838Justisdepartementetjuli 1838aug 1839Armédepartementetaug 1839juni 1840Marinedepartementetjuni 1840juni 1841Stockholmjuni 1841sep 1842Justisdepartementetsep 1842sep 1843Marinedepartementetsep 1843nesteOluf Borch de SchouboeKirkedepartementet10.11.1836des 1836Ukjent posisjon des 1836 – feb 1837Stockholmfeb 1837feb 1838Revisjonsdepartementetmars 1838mai 1839Armédepartemenetmai 1839aug 1839Kirkedepartementetsep 183910.10.1840Stockholmokt 1840sep 1841Revisjonsdepartementetsep 1841sep 1842Armédepartementetsep 1842sep 1843Kirkedepartementetsep 1843nesteAndreas ArntzenKirkedepartementetdes 1836juni 1837Utnevnt til statsråd 16.11.1836Justisdepartementetjuni 183714.12.1837Døde denne dato; permittert fra augustFrederik Gottschalk Heltzen DueStockholmjuni 1837juli 1837KonstituertstatsministerSe overPalle Rømer FleischerArmédepartementet25.10.1837mai 1839Stockholmmai 1839juni 1840Armédepartementetjuni 1840sep 1842Stockholmsep 1842sep 1843Armédepartementetsep 1843nesteOlaus Michael SchmidtJustisdepartementet21.01.1838juli 1838Stockholmjuli 1838aug 1839Justisdepartementetaug 1839sep 1842Stockholmsep 1842sep 1843Justisdepartementetsep 1843nesteHans Christian PetersenMarinedepartementet17.10.1839juni 1840Stockholmjuni 1840juni 1841Marinedepartementetjuni 1841sep 1843Stockholmsep 1843neste

 Statssekretærer 

Posten som statssekretær i Christiania var vakant fra Georg Jacob Bull gikk av 21. september 1836 inntil 14. januar 1837. Da tiltrådte Ulrik Frederik Anton de Schouboe, som blei i embetet inntil 1859.

Frederik Due var statssekretær i Stockholm fra 1822 til han blei statsminister 27. februar 1841, med unntak av en kort konstitusjon som statsråd i Stockholm i juni og juli 1837. Johan Frederik Monrad overtok embetet 15. mars 1841 med tittel ekspedisjonssekretær.

Christian Holst var sekretær for den norske regjerings formann i heile perioden.

Se også
 Norges regjeringer

 Kilder 
 (1) Jan Debes: Det norske statsråd 1814–1949, Cammermeyer, Oslo 1950
 (2) Det norske statsråd 1814–1945, Statsministerens kontor, Oslo 1996

Wedel2